laion/Wikipedia-Exotic huggingface dataset:
משפחת אבוקארא

מִשְׁפַּחַת אַבּוּקַארַא (בספרות ובעיתונות העברית שמה נכתב גם: אבוקרא, אבוקארה, אבוקרה, א-בוקרה ובוקארה) הייתה משפחת רבנים, דיינים ותלמידי חכמים מקהילת הגראנה שבקרב יהדות תוניסיה. רב ודיין, שימש אב בית הדין הגורני בתוניס. ב"פנקס הקהילה היהודית הפורטוגיזית בתוניס" מצוין כי אברהם אבוקארא חתום על מספר רב של תעודות ותקנות, ובכלל זה התחייבות לתמיכה בכולל טבריה ותקנות בדבר עסקאות מכר ומשכונות. נפטר בכ"ד בתשרי ה'תקע"ח, 1817. רב ודיין בבית הדין הגורני בתוניס, בן דורו של דניאל קרטוזו. נפטר בשנת ה'תרל"ב, 1872. ערך מורחב – אברהם אבוקרא רב, דיין ומקובל, נכדו של אברהם אבוקארא הראשון ובן דורו של אברהם (בן חיים) אבוקארא. שימש אף הוא דיין בבית הדין הגורני בתוניס, ולאחר פטירתו של דניאל קרטוזו, מונה לאב בית הדין. חיבר את הספר "ביאורים וחידושי דינים בשולחן ערוך יורה דעה" בארבעה כרכים: "בית הספקות" על כללי הספקות, "בית האסירים" על דיני מאכלים אסורים, "בית המשתה" על דיני יין נסך ו"בית המטבחיים" על דיני שחיטה. מן הספר שרד רק הכרך הראשון, שיצא לאור תחת השם "בן אברהם" בהוצאת יעקב בוקארה שנתיים לאחר פטירתו בי' בכסלו ה'תר"ם, 25 בנובמבר 1879. רב ומלמד. נפטר בכ"א בכסלו ה'תקי"א, 1751 ערך מורחב – יעקב בוקארה רב ומנהיג ציוני בתוניסיה, נכד דודתו של אברהם (בן משה) אבוקארא. שימש דיין בית הדין של יהודי תוניסיה ומשנת 1914 ועד פטירתו שימש הרב הראשי של קהילת הגראנה. ייצג את יהדות תוניסיה בקונגרס הציוני העולמי העשירי וייסד את האגודות הציוניות "אגודת ציון" ו"יושבת ציון". תלמיד חכם ודיין בבית הדין הגורני, בן דורו של מסעוד רפאל אלפסי. למד בבית המדרש של יצחק לומברוזו, וכאשר האחרון נפטר הוצע לו להתמנות לרב הראשי של יהדות תוניסיה, אלא שהוא סירב להצעה. נפטר בשנת ה'תקכ"ט, 1769. סופר סת"ם ותלמיד חכם. חותנו של אברהם (בן משה) אבוקארא. כתב את הספר "עת לדבר", שיצא לאור בשנת ה'תר"ך, 1860, ובו פרשנות להגדה של פסח על דרך המדרש. יצחק אברהמי (מהדיר), פנקס הקהילה היהודית הפורטוגיזית בתוניס, לוד, אורות יהדות המגרב, תשנ"ז יוסי פרי, משפחת אבוקארא-בוקארה, באתר תוניסיה מורשת, ‏22 בנובמבר 2022 "אבוקארא", האנציקלופדיה העברית (כרך א, עמ' 111), חברה להוצאת אנציקלופדיות, תשכ"ט.
משל קטן

"משל קטן" (בגרמנית: Kleine Fabel) הוא סיפור קצר שנכתב על ידי פרנץ קפקא, ככל הנראה בשנת 1920. הסיפור, שאורכו פסקה אחת, פורסם לאחר מותו של קפקא על ידי מקס ברוד, שגם נתן לו את שמו. הסיפור תורגם לעברית על ידי אברהם כרמל כחלק מהקובץ "תיאור של מאבק", בהוצאת שוקן. "אוח", אמר העכבר, "העולם הולך וקָטֵן מיום ליום. בתחילה הוא היה כל כך גדול שפחדתי, המשכתי לרוץ ולרוץ, ושמחתי כשראיתי מימין ומשמאל קירות במרחק, אבל הקירות הארוכים האלה הצטמצמו כל כך מהר שאני כבר בחדר האחרון, ושם בפינה עומדת המלכודת שאליה אני רץ." "אתה רק צריך לשנות את הכיוון שלך," אמר החתול, ואכל אותו. דייוויד פוסטר וואלאס דן בסיפור זה במאמר שפורסם בעברית כחלק מהאוסף טבעו של הכיף, בהוצאת הקיבוץ המאוחד. קיים עיבוד קומיקס לסיפור, שאויר על ידי פיטר קופר, כחלק מהקובץ- Give It Up! . עיבוד קומיקס מאת וינסנט סטאל שדה-ראיה ועולם: דרכי ארגון המרחב ב"משל קטן" של קאפקא ובמשל קטן של איסופוס, גבריאל צורן, אוניברסיטת חיפה פרנץ קפקא, תיאור של מאבק, ישראל: הוצאת שוקן "משל קטן". הארץ. נבדק ב-2024-02-17. דיוויד פוסטר וואלאס, טבעו של הכיף, ישראל: הוצאת הקיבוץ המאוחד, 2018
בארס M

בארס M (ברוסית:Барс-М, נמר משודרג) היא סדרת לווייני צילום לצורכי ריגול שפותחה ברוסיה. השיגור הראשון בוצע בשנת 2015. פיתוח לווייני "בארס" שהיו צריכים להחליף לווייני יאנטר 1KFT החל בתחילת שנות ה-90 של המאה ה-20. המערכת האופטית הייתה צריכה להיות מתוכננת על ידי קבלן מבלארוס. בשנת 2005 התוכנית בוטלה על ידי משרד ההגנה של רוסיה. בשנת 2008 החלו עבודות על התוכנית החדשה תחת שם "בארס M". פיתוח מערכת אופטית הועבר למפעל LOMO בסנקט פטרבורג ואחריות כוללת על פיתוח הלוויין הועברה למרכז הטילים והחלל פרוגרס. הלוויין שנבנה היה במשקל 4,000 ק"ג ומתוכנן לפעילות של כ-5 שנים. הלוויין מצויד במערכת מדחפים זהה לזו שהותקנה בלוויינים אחרים של אותו יצרן. ממספר סיבות סיום הפיתוח והבנייה נמשכו מעל המתוכנן. השיגור שהיה תחילה מתוכנן לשנת 2012 ונדחה מספר פעמים. בסופו של דבר השיגור בוצע בשנת 2015 מקוסמודרום פלסצק בעזרת משגר מדגם סויוז 2.1A. גם יתר הלוויינים שוגרו באותה צורה. נכון לפברואר 2024 שוגרו 5 לוויינים. כל השיגורים בוצעו מקוסמודרום פלסצק בעזרת משגר לוויינים וחלליות מסדרת סויוז 2. רשימת שיגורים פרויקט בארס פרויקט בארס M
מתכסות

"מתכסות" הוא מיני אלבום השלישי של להקת הרוק הישראלית "המכשפות", אשר יצא לאור בשנת 1996, והוא כולו מוקדש לגרסאות כיסוי של שירים האהובים עליהן. באלבום מופיעה ההקלטה המפורסמת של המכשפות עם ניק קייב כשבא להופעה בישראל, והחידוש שפרסם אותן לשיר "קסם על ים כנרת". גם האלבום הזה כקודמו זכה לאותה תשומת הלב כמו אלבומן הראשון של המכשפות - עד העונג הבא, והוציא לרדיו מספר להיטים. גרסת כיסוי נוספת שהקליטו המכשפות לאלבום הוא "Sweet Dreams", אך הוצאתו והכללתו באלבום לא בוצעה מעולם, כיוון שנאסרה על ידי אנני לנוקס מלהקת יוריתמיקס. כמחאה, הפיצה פרלמוטר את השיר בקלטת מחתרתית שהיא עיצבה את עטיפתה וכתבה בה: "חרא זכויות". קסם על ים כנרת הלילות הקסומים The Taking of Peckham Shivers חיה בתוך קופסה ערפד שלוותא נכתב על ידי מרדכי הוניג. בשירו תיאר מרדכי את ערגתו אל הכנרת, וגם הביצוע של רונית אופיר לשיר יצא בתקופה שבה היה נהוג לשיר על יופייה של הארץ. לעומת זאת, המכשפות נתנו בגרסתן לשיר הקשר של שיר אהבה כואב לאישה. ב-1993 הופיעו לראשונה בטלוויזיה בתוכנית המיוחדת "שירי כנרת", במסגרת פסטיבל עין גב, עם הביצוע שלהן לשיר, והצליחו להדהים ולהסעיר את נעמי שמר שאמרה בתגובה: ”היהפוך כושי עורו? יהפוך גם יהפוך רבותי!”. השיר הוקלט לראשונה באפריל 1993 ואף יצא באותה שנה בתקליט שדרים שפרלמוטר ציירה את עטיפתו. השיר הוקלט עוד בטרם יצא האלבום הראשון, ורק לאחר 3 שנים, נכנס השיר לאלבום מתכסות שהיה השלישי של המכשפות. מילים: עדה נסטוביץ' לחן: אילן וירצברג השיר בגרסתו המקורית הוא שיר ילדים, אך בגרסתן של המכשפות הוא שיר מעט אפל המשרה אווירה של הזיה נרקוטית. הוקלט בנובמבר 1994. מילים ולחן: Jim Bob & Fruitbag הוקלט במאי 1995. השיר בוצע במקור על ידי הלהקה "Carter the Unstoppable Sex Machine" (נכלל באלבומם 101 Damnations). מילים ולחן: Ronald Howard סולנית הלהקה ענבל פרלמוטר, ושאר חברות הלהקה אהבו את שיריו של ניק קייב, וכשהגיע ארצה בפעם הראשונה פנתה אליו פרלמוטר במטרה שיקליט עמן את השיר "Shivers", אשר הוקלט במקור על ידי להקתו הראשונה של קייב, The boys next door. הקלטת השיר הייתה בגדר התגשמות חלום ללהקה, והיוותה אירוע בעולם המוזיקה הישראלי, בו הצליחה לראשונה להקה מקומית לשתף פעולה עם זמר בעל שם עולמי כדוגמת קייב. עוד משתתפים: קורין אלאל - קולות מילים: גדעון כפן, קורין אלאל לחן, שירה וגיטרה: קורין אלאל הוקלט ביולי 1995 מילים, לחן, שירה וגיטרה: אלונה דניאל השיר, שלראשונה הוקלט לדיסק "חתוך תוכן" של להקת טאטו, היה בגרסתו המקורית הרבה יותר איטי ומלודי. הוא זכה לביצוע נוסף של רביעיית מסנר שבו יובל מסנר הוסיף נגינת צ'לו דומיננטית. הביצוע באלבום הוא הרוקיסטי, הבועט ואף האגרסיבי ביותר מבין כל הביצועים שנעשו לשיר, ולמרות זאת בעיבוד זה הפזמון מנוגן בסגנון ג'אז. הוקלט בדצמבר 1995. מילים: אבי קורן לחן: יאיר רוזנבלום "שלוותא" הוא גרסה פסיכדלית לשיר "שלווה" של להקת הנח"ל. הוא מתאר את ההווי הצבאי שעליו נכתב השיר כמגוחך ואינפנטילי. שינוי השם מ"שלווה" ל"שלוותא" (בית חולים לחולי נפש) הופך את משמעותו של שם השיר באופן חד וסאטירי. הוקלט בדצמבר 1995. האלבום "המכשפות מתכסות" באתר MOOMA
בודאי (פירושונים)

האם התכוונתם ל... בודאי – דמות בודהיסטית. בודאי (בעלבכ) – כפר לבנוני. מיקי בודאי – יזם היי-טק ישראלי.
ניווליר

ניווליר (ברוסית:Нивелир, מאזנת) היא סדרת לוויינים מתוצרת רוסיה לצרכים צבאיים. באופן רשמי היא מיועדת לבדיקת וביצוע תיקונים בלוויינים שנמצאים במסלול סביב כדור הארץ. לפי השארה המקובלת הם מיועדים להיות נשק נגד לוויינים. בתקופת ברית המועצות פעלה תוכנית לפיתוח נשק נגד לוויינים ובוצעו שיגורי ניסיון. התוכנית הוקפאה לאחר התפרקות ברית המועצות. בשנת 2011 מכון לפיתוח טכנולוגיות חדשות במוסקבה קיבל הזמנה לפיתוח לוויינים שמסוגלים להתקרב ללוויינים אחרים, לבצע בדיקות ותיקונים במידת הצורך. הדבר חריג כי ככלל הזמנות מבוצעות על ידי משרד ההגנה של רוסיה מרוסקוסמוס. שיגורי ניסיון של לוויינים ראשונים בוצעו החל משנת 2013. בדצמבר 2013 שוגר לוויין "קוסמוס 2491". לא שוחרר מידע על מטרות השיגור. הוא נהרס תוך זמן קצר. במאי 2014 שוגר לוויין "קוסמוס 2499". באותו שיגור היו לוויינים נוספים. הלוויין ביצע תמרונים במהירויות שונות והתקרב ללוויינים אחרים. במרץ 2015 שוגר לוויין "קוסמוס 2504". הוא ביצע מספר תמרונים במהירויות שונות. בשנת 2017 הוא עבר ליד שרידי לוויין סיני שהושמד על ידי נשק נגד לוויינים. בשנת 2017 שוגר לוויין "קוסמוס 2523". תוך זמן קצר הוא שחרר לוויין "קוסמוס 2521". לכאורה היה צפוי שהלוויין ששוחרר מלוויין האם יבדוק את מצבו. אמנם לוויין "קוסמוס 2523" שינה את גובה המסלול בכ-100 ק"מ ולא התקרב לאף לוויין אחר. באוגוסט 2019 משרד הביטחון הכיר בקיום התוכנית. בנובמבר 2019 שוגר לוויין "קוסמוס 2542". לאחר 11 ימי טיסה הוא שחרר לוויין "קוסמוס 2543". בדצמבר לוויין "קוסמוס 2542" מיקם את עצמו כמה עשרות קילומטרים מלוויין ריגול אמריקאי מסדרה KH-11 KENNEN. כל השיגורים בוצעו מקוסמודרום פלסצק. פעילות קוסמוס 2504 פעילות קוסמוס 2542 פעילות קוסמוס 2543 פעילות קוסמוס 2523 תחילת פיתוח
דינשטיין

האם התכוונתם ל... איה דינשטיין – יושבת ראש ויצו העולמית, אשתו של צבי דינשטיין גילי דינשטיין – מנכ"לית אגודת הידידים של אוניברסיטת רייכמן, עיתונאית לשעבר. בתם של איה וצבי דינשטיין יורם דינשטיין – משפטן ישראלי שהתמחה במשפט בינלאומי ובדיני מלחמה, פרופסור בפקולטה למשפטים באוניברסיטת תל אביב. אחיו של צבי דינשטיין צבי דינשטיין – חבר הכנסת מטעם מפלגת העבודה והמערך וסגן שר בממשלות ישראל, בעלה של איה דינשטיין, אחיו של יורם דינשטיין
ראובן עופר

ראובן עופר (באנגלית: Reuven Opher;‏ 17 ביולי 1932 – 28 בנובמבר 2020) היה אסטרופיזיקאי, חוקר ופרופסור, שפעל באוניברסיטאות בישראל, בברזיל ובארצות הברית. חלוץ במחקר פלזמות אסטרופיזיות בברזיל, שם עבד בין השנים 1982 ו-2014 במכון לאסטרונומיה, גיאופיזיקה ומדעי האטמוספירה באוניברסיטת סאו פאולו (IAG-USP). ראובן עופר נולד בשם ריימונד פוקס בברונקס שבניו-יורק ב-17 ביולי 1932, הבן הצעיר של ברטה (ברכה) לבית רוזנפלד ומוריס פוקס (ששמו המקורי היה משה פוקסון) שהיגרו מרוסיה. נישא לברברה תוך כדי לימודי הדוקטורט שלו, בגיל 22. ב-1954 היגר לישראל ושינה את שמו לראובן עופר. ב-1978, עופר ומשפחתו היגרו לברזיל למען עבודתו. לאחר שאשתו אובחנה עם מנינגיומה, חזרו הזוג עופר לארצות הברית ב-2011, על מנת להצטרף לבנותיהם. ראובן עופר נפטר בעיר הולדתו ניו יורק בהיותו בן 88 שנה, ב-28 בנובמבר 2020. הותיר שתי בנות תאומות, מירב עופר, פרופסור לאסטרונומיה באוניברסיטת בוסטון, ומיכל ליפסון, פרופסור באוניברסיטת קולומביה. בשנת 1958 קיבל את הדוקטורט בפיזיקה גרעינית מאוניברסיטת הרווארד, בהדרכתו של זוכה פרס נובל פרופסור נורמן רמזי. נושא המחקר שלו היה התפלגות זוויתית ואנרגטית של פרוטונים בעלי אנרגיה נמוכה ממטרות המופגזות על ידי פרוטונים באנרגיה גבוהה. לאחר סיום הדוקטורט עבד עופר במעבדת לורנס ליברמור ובאותו זמן היה גם חזן ראשי בבית הכנסת בברקלי. ב-1954 התחיל פוסטדוק במכון וויצמן, ולאחריו הוזמן להשתתף בהקמת המחלקה לפיזיקה של הטכניון. בין השנים 1962 ו־1982 היה עופר חוקר בטכניון, שם גם הפך לפרופסור מן המניין. החל ב-1978 בילה מספר שבתונים במחקר בסאו פאולו שבברזיל. ב-1982 עבר למחלקה לאסטרונומיה ב-IAG שבאוניברסיטת סאו פאולו, שם עבד עד לפרישתו כפרופסור מן המניין, בשנת 2002. עופר המשיך ללמד במוסד עד 2014. בשנת 2015 הוענק לו התואר פרופסור אמריטוס ב-IAG. בערוב ימיו חזר לאקדמיה בארצות הברית, באוניברסיטת קולומביה. ראובן עופר הוביל מחקר חלוצי בתחום אסטרופיזיקה של פלזמה אותו יצר ב-IAG, בנוסף למחקרו במגנטו-הידרודינמיקה טורבולנטית, קוסמולוגיה ומחקרי היקום. מחקר זה עזר לפענח כמה בעיות בנוגע לדיסקות צבירה, רוחות גלקטיות, היווצרות כוכבים, תאוצת חלקיקים ועוד. ב-IAG הוא הנחה 13 עבודות דוקטורט ו-3 עבודות לתואר שני, בנוסף להנחית 7 דוקטורטים נוספים בישראל. מרבית תלמידיו לשעבר הפכו לפרופסורים במוסדות שונים בברזיל ומחוצה לה. לאורך הקריירה שלו פרסם כ-235 מאמרים מדעיים בכתבי עת בינלאומיים, בנוסף לתקצירים ומאמרי כנסים. הוא יזם סדרת כנסים בלתי פורמליים כמו פיזיקה חדשה בחלל (מאז 2002) ואתגרים של פיזיקה חדשה בחלל (מאז 2008) שכוונו לקהל הברזילאי. רשימת פרסומים ראובן עופר, באתר פרויקט הגנאלוגיה במתמטיקה ICTP – SAIFR » Reuven Opher Memorial Symposium, www.ictp-saifr.org, ‏23 בינואר 2021 Michal Lipson, Reuven Opher's life story, (1932 - 2020) - ForeverMissed.com, www.forevermissed.com (באנגלית) Michal Lipson | Electrical Engineering, www.ee.columbia.edu AstroGen - The Astronomy Genealogy Project, astrogen.aas.org [https://www.researchgate.net/profile/Reuven-Opher Reuven Opher Columbia University | CU · Department of Electrical Engineering], https://www.researchgate.net/ ICTP – SAIFR » Reuven Opher Workshop on Challenges of New Physics in Space, www.ictp-saifr.org, ‏13 בדצמבר 2021
Perplexity

Perplexity הוא מנוע חיפוש מבוסס בינה מלאכותית המשיב על שאילתות באמצעות טקסט בשפה טבעית. מנוע החיפוש הושק בשנת 2022. Perplexity מייצר תשובות באמצעות חיפוש ברשת האינטרנט ושימוש במודלי בינה מלאכותית ליצירת תשובה מפורטת מבוססת מקורות. המוצר החינמי של Perplexity משתמש ב-GPT-3.5 של OpenAI בשילוב עם המודל העצמאי של החברה למודל שפה גדול (LLM) הכולל יכולות עיבוד שפה טבעית (NLP). ל-Perplexity Pro יש גישה ל-GPT-4, Claude 2, Gemini Pro, ולדגם Perplexity ניסיוני. Perplexity הוקמה באוגוסט 2022 על ידי ארווינד שריניוואס שעבד בעבר ב-OpenAI וכיום משמש כמנכ"ל החברה, דניס יארץ, ג'וני הו, ואנדי קונווינסקי. בדצמבר 2022, Perplexity שחררה את Bird SQL שמשמשת לחיפוש מידע עדכני בטוויטר על בסיס מודלי בינה מלאכותית. המוצר העיקרי של Perplexity AI הוא מנוע החיפוש שלה, המסתמך על עיבוד שפה טבעית בשונה מחיפוש מילות מפתח כמו במנועי חיפוש רגילים. מודל השפה מפרש את ההקשר של השאילתות ומספק תוצאות חיפוש מותאמות אישית יותר. במקום לתת רשימה של תוצאות חיפוש מדורגות, Perplexity מסכמת את תוצאות החיפוש ונותנת טקסט עם ציטוטים מוטבעים. Perplexity מתעדפת מקורות חדשים יותר כדי להימנע ממידע מיושן. המשתמש יכול לשאול שאלות המשך ו-Perplexity תפרש אותן בהקשר של השאילתות הקודמות של המשתמש. את השיחה בין המשתמש ל-Perplexity ניתן לשמור בספרייה. Perplexity קיימת בגרסה מקוונת ובאפליקציות IOS ואנדרואיד. והיא צברה כ-10 מיליון משתמשים חודשיים. Perplexity גייסה 73.6 מיליון דולר בסבב גיוס B, בהובלת משקיעים בולטים כמו חברת Nvidia וג'ף בזוס. השקעה זו, הייתה חלק מ-100 מיליון הדולר שגויסו עד כה, והעלתה את השווי הנוכחי של החברה ל 520 מיליון דולר. למרות הערכת השווי הגבוהה, Perplexity מעסיקה פחות מ-40 עובדים. אתר האינטרנט הרשמי של Perplexity (באנגלית) Perplexity, ברשת החברתית LinkedIn Kyle Wiggers, AI-powered search engine Perplexity AI, now valued at $520M, raises $73.6M, TechCrunch, ‏2024-01-04 (באנגלית אמריקאית) ביקשנו מ'בינה מלאכותית' מתכון לחביתה מושלמת. הנה התוצאה How Perplexity AI Works: Comprehensive Breakdown, ‏2023-11-17 (באנגלית אמריקאית) About Perplexity, blog.perplexity.ai (באנגלית)
סאונה (פירושונים)

האם התכוונתם ל... סאונה – מרחץ אדים סאונה (מועדון מין) – בית מרחץ המשמש כמקום בילוי ומפגש לאנשים המחפשים פרטנר ליחסי מין סאונה (סרט) – סרט אימה פיני סונה (פירושונים)
בית החינוך ע"ש זלמן שז"ר

בית החינוך בכפ"ס ע"ש זלמן שזר ובקיצור שז"ר הוא בית ספר חטיבת ביניים שנוסד בשנת 1975 בכפר סבא. כיום לומדים בו כ-730 תלמידים. בית החינוך הוא חטיבת ביניים הכולל תוכניות לימודים מגוונות, בנוסף לפעילויות חברתיות ותרבותיות רבות. לפי אתר בית החינוך, חזון בית החינוך הוא: "הכבוד הוא הדרך. האדם – הוא המטרה". בית חינוך שז"ר הוא בית חם לחדשנות פדגוגית, שיתופי פעולה והקשבה. בית החינוך מזמין את התלמידים ואת הצוות לדיאלוג, לשאילת שאלות ולעזרה הדדית. בית החינוך מעודד יוזמות חינוכיות ויוזמות חברתיות, הוא פותח עבור התלמידים שלל הזדמנויות להתנסות במדעי הרוח, במדעים, בספורט, בתנועה, במנהיגות, ביזמות ובעיקר ביצירת זוויות ראייה אישיות וחברתיות. בתור בית חינוך מתוקשב, התלמידים והצוות הם חלק בלתי נפרד מעולם משתנה, מתקדם ועמוס במידע. תפקידנו הוא לייצר סביבה של אמת, טוב והשראה כדי להוביל את כולנו לעתיד מבטיח, מקיים ובטוח. כיתה ייחודית לכדורסלנים ולכדורסלנית, הכיתה מקבלת חמש שעות העשרה בתחום הספורט הכוללת אימוני אתלטיקה, שיעור עיוני קבוי פעילויות העשרה. הכיתה פועלת בשיתוף עם הפועל בני כפר סבא. תוכנית "ניצוצות" היא מיזם חינוכי, שהוקם מתוך שאיפה לחשוף את התלמידים לתחומי עניין מגוונים. במסגרת ניצוצות בוחר כל תלמיד בכל חודש "ניצוץ" "שמדליק אותו", תוכני הניצוצות נוגעים בכל תחומי החיים: מדעים וטכנולוגיה, יזמות, מדיה, כישורים אישיים ועוד. הבחירה הופכת לסדרה של מפגשים בהם פוגשים התלמידים אדם המציג בפניהם את הניצוץ שלו. המש"צים הם תלמידים משכבת ט' אשר בוחרים להצטרף לצוות של"ח, עוברים תהליך הכשרה מתמשך ורואים בהתנדבות הגשמה משמעותית לשירות ותרומה לחברה ומדינת ישראל. המש"צים יהוו קבוצת הנהגה שתסייע ביוזמה, ארגון וביצוע של כל פעילויות השל"ח ופעילויות חברתיות וערכיות בבית החינוך ובקהילה, וכן קבוצת הדרכה לדור עתידי של מש"צים בבית החינוך. מדיה וקבצים בנושא בית החינוך ע"ש זלמן שז"ר בוויקישיתוף אתר האינטרנט הרשמי של בית החינוך ע"ש זלמן שז"ר בית החינוך, ברשת החברתית פייסבוק בית החינוך שז"ר, מחזור מ"ו בשנת תשפ"ג., Facebook, www.facebook.com דף הבית, באתר שז"ר כפר סבא
סטפנידה וגלינה מיחאלפ

סטפנידה מיחאלפ (בלועזית: Stepanida Mikhalap) וגלינה מיחאלפ (בלועזית: Galina Mikhalap;‏ 30 בדצמבר 1924 - 2014) היו אם ובת מבלארוס שהצילו נערה יהודיה בתקופת השואה והוכרו כחסידות אומות העולם. סטפנידה התגוררה עם בעלה ושתי בנותיה, גלינה ונליה, בעיר בוברויסק שבמחוז מוגילב בשכנות למשפחת מץ היהודית. ב-1937 נותרה לבדה עם בנותיה לאחר שבעלה נעצר על ידי השלטונות הסובייטים. ב-28 ביוני 1941, במסגרת מבצע ברברוסה, פלש הצבא הגרמני לבוברויסק. זמן קצר לאחר מכן הביאה סטפנידה לשכנתה גניה מץ צלב קטן כדי שתענוד על צווארה ולא תזוהה כיהודיה. בלילה שבו ריכזו הגרמנים את יהודי העיר, גניה ענדה את הצלב שסטפינה הביאה לה, וכך לא חשדו בה. באותו הלילה ברחה גניה לביתן של גלינה וסטפנידינה, ושם הסתתרה במשך שלושת החודשים הבאים. בסמוך לביתן הייתה מפקדה של הצבא הגרמני ולכן היה בכך סיכון רב. למרות זאת הן דאגו לכל צרכיה, והצליחו להשיג עבורה תעודת זהות מזויפת, שבעזרתה עברה גניה למינסק שם נשארה בזהותה החדשה עד לשחרור העיר ב-3 ביולי 1944. לאחר המלחמה עברה גניה לסראטוב שברוסיה ומשם שמרה על קשר רציף עם סטפנידה וגלינה עד לפטירתה בשנת 1987. גלינה נשארה לגור בבוברויסק, עבדה כמורה והתחתנה עם אנדרי שעבד כיערן. בשנת 1991 הגיעה לישראל בתה והתגוררה עם משפחתה בעפולה. גלינה עלתה בעקבות בתה בשנת 2000. ב-28 באוקטובר 2013 במהלך ביקור בבלארוס, כשהיא בת 79, הלכה גלינה לעולמה. היא הובאה למנוחות בבית הקברות החדש בבוברויסק. ב-8 בפברואר 1994 הכיר יד ושם בסטפנידה ובגלינה מיחאלפ כחסידות אומות העולם. הטקס התקיים במינסק בירת בלרוס ושמן נחקק בקיר הכבוד בגן חסידי אומות העולם ביד ושם בירושלים. במסגרת מיזם "חסד אחרון" (מיזם משותף ליד ושם ושב"כ שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב), נחקר גם סיפורה של גלינה. ואותר קברה אותר בבית הקברות החדש בבוברויסק. גרשון פינצ'בסקי. חסד אחרון: סיפורם של חסידי אומות העולם בישראל, הוצאת יד ושם, ירושלים, 2023, עמ' 63. Mikhalap Galina ; Mother: Stepanida, יד ושם גלינה מיחאלאפ | Galina Mikhalap, באתר יד ושם אור הלר, "חסד אחרון": המבצע של שב"כ ויד ושם להנצחת חסידי אומות העולם, באתר חדשות 13, 7 באפריל 2021
הצוללות מסדרת אסטיוט

סדרת הצוללות אסטיוט (באנגלית: Astute-class submarine) היא סדרה של 5 צוללות צי גרעיניות (SNN) של הצי המלכותי הבריטי. צוללות האסטיוט הן צוללות התקיפה (צוללות צי) העיקריות של הצי המלכותי הבריטי ומהוות כמחצית מכלל שירות הצוללות של הצי המלכותי, הן הוכנסו לשירות בהדרגה החל משנת 2010 כתחליף לצוללות מסדרת טרפלגר (שנמצאת בשירות הצי מאז 1983). נכון לתחיל 2024, מתוך שבעה צוללות שהוזמנו, ארבעה הוכנסו לשירות מבצעי, אחת נמצאת בשלבי קליטה (צה"מ אנסון) ושתיים נוספות בשלבי בנייה (צה"מ אגממנון וצה"מ אגינקורט), כאשר עד סוף 2026 עתידות כלל הצוללות להיכנס לשירות מבצעי במקביל להוצאה משירות של צוללת הטרפלגר האחרונה (צה"מ טריומף). מפרט כללי: הדחק - 7,000-7,400 טון על פני המים, 7,400-7,800 טון מתחת לפני המים צוות - 98 אנשי צוות, אפשרות להכיל עד 109 אנשי צוות טווח מבצעי - ברמה הטכנית לצוללת טווח בלתי מוגבל, אך כוללת אספקה ל-90 ימים בלבד הנעה: כור גרעיני רולס-רויס PWR 2 ליבה H עם מערכת סילון ימי מנועי סולר 600 קילוואט MTU חימוש: הצוללות כוללות שישה צינורות לשיגור של עד 38 טורפדו ו/או טילי שיוט: טורפדו "ספירפייש" 21 אינץ' (533 מ"מ) טיל שיוט BGM-109 טומהוק מערכות: סונאר תאלס 2076 סונאר אטלס DESO 25 2 תרנים אופטים תאלס CM010 שירות הצוללות של הצי המלכותי הצוללות מסדרת ואנגארד מדיה וקבצים בנושא הצוללות מסדרת אסטיוט בוויקישיתוף אודות הסדרה באתר הצי המלכותי הבריטי. ‏UK's most powerful submarine joins the Navy, ‏27 באוגוסט 2010, משרד ההגנה הבריטי.
תקן ביקורת 570

תקן ביקורת 570 – העסק החי הוא תקן ביקורת שפורסם על ידי לשכת רואי החשבון בישראל. תקן ביקורת זה קובע כללים ומספק הנחיות בדבר בחינת העסק החי ועריכת הדוחות הכספיים בהתאם לקביעה זאת. התקן מגדיר כללים ונוהלי ביקורת לקביעה האם הגוף המבוקר עומד בהגדרת "עסק חי" (GOING CONCERN), ז"א האם הגוף המבוקר עתיד להתקיים כעסק חי בעתיד הנראה לעין. בהתאם לקביעה האם יש סיכון סביר לכך, יש לערוך את הדוחות הכספיים בהתאם להנחיות שהן שונות מתקני ביקורת שונים המשקפים את ההנחה שכלל הפעילות, הנכסים וההתחייבות ימומשו בעתיד הקרוב ולא ימשיכו בפעילות עסקית רגילה. התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן. התקן מבוסס בעיקר על תקן ביקורת 58 (שפורסם בשנת 1994) שעסק באותו נושא ועל עוד מספר תקנים אחרים. כמו כן, התקן מבוסס על תקן ביקורת בינלאומי ISA 570 של הפדרציה הבינלאומית של רואי החשבון (IFAC) תוך התאמה לישראל. תקן ביקורת 570 באתר לשכת רואי חשבון תקן ביקורת 58 באתר לשכת רואי החשבון תקן ISA 570, באתר של הפדרציה הבינלאומית של רואי החשבון ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
מייקל פנזל

מייקל ר. פנזל (באנגלית: Michael R. Fenzel) הוא קצין בדרגת לוטננט גנרל בצבא ארצות הברית המכהן כמתאם הביטחוני בין ישראל לרשות הפלסטינית. פנזל התגייס לצבא ארצות הברית ב-1989 לאחר לימודיו באוניברסיטת ג'ונס הופקינס. במלחמת המפרץ שירת כמפקד מחלקת חי"ר, לאחר המלחמה הוצב בבוסניה. ב-1996 שימש מפקד פלוגה שהגנה על שגרירות ארצות הברית במונרוביה שבליבריה במהלך מלחמת האזרחים במדינה. לאחר לימודים באוניברסיטת הרווארד, שירת כמתמחה בבית הלבן, בין השאר במועצה לביטחון לאומי. בתקופת פיגועי 11 בספטמבר פעל במרכז המבצעים הנשיאותי לשעת חירום. הוא שירת כמפקד הגדוד הראשון ברגימנט 503 של חטיבת הצנחנים ה-173. ב-2010 מונה למפקד הבריגדה השנייה בדיוויזיית השריון הראשונה. בהמשך פיקד על הבריגדה השלישית של הדיוויזיה המוטסת ה-82 ולאחר מכן שימש ראש מטה הדיוויזיה. ביולי 2016 מונה לסגן מפקד (תמיכה) הדיוויזיה המוטסת ה-82. באוקטובר 2017 מונה לקצין התכנון של נאט"ו כוח המשימה במלחמת אפגניסטן. בספטמבר 2018 מונה ליועץ צבאי בכיר לנושא אפגניסטן במחלקת המדינה. בינואר 2020 מונה לסגן ראש אגף אסטרטגיה ותכנון במטות המשולבים. בנובמבר 2021 מונה למתאם הביטחוני בין ישראל לרשות הפלסטינית במקום מארק שוורץ. פנזל בעל תואר ראשון בכלכלה מאוניברסיטת ג'ונס הופקינס (1989), תואר שני מבית הספר לממשל באוניברסיטת הרווארד (1999), תואר שני ממכללת המלחמה של הצי (2002), ודוקטורט בתחום לימודי הביטחון הלאומי מבית הספר של הצי ללימודים מתקדמים (2013), עבודתו עסקה בכישלון קבלת ההחלטות של ברית המועצות במהלך מלחמת אפגניסטן. הוא נשוי ואב לארבעה. No Miracles, ספרו של מייקל פנזל המבוסס על עבודת הדוקטורט באתר הוצאת אוניברסיטת סטנפורד The Maneuver Company in Afghanistan מדיה וקבצים בנושא מייקל פנזל בוויקישיתוף ביוגרפיה באתר שגרירות ארצות הברית בישראל
ויסאם עומר

ויסאם פאיז עומר (ערבית: وسام فايز عمر) כיהן כראש המועצה המקומית טובא-זנגרייה בשנים 2018 עד תחילת 2024. יליד שנת 1977. בנעוריו למד בבית הספר ביישוב טובא זנגרייה, וכסטודנט למד במכללה האקדמית נתניה. עורך דין במקצועו. בשנת 2018 התמודד מטעם סיעת מרצ בבחירות לרשות המקומית מול חוסיין אל הייב אשר כיהן בתפקיד כ-30 שנים (למעט חמש שנים בהם מונתה לרשות מועצה ממונה) ונבחר ברוב של 53.17% (1,944 מול 1,712 קולות) לאחר מספר אירועי אלימות, התקיימה סולחה בין עומר לאל הייב, בליווי ראש ועדת המעקב מנסור עבאס. עומר נחשב למאויים ברמה גבוהה ומלווה במאבטחים. בעבר נפתחה אש ונזרקו רימונים על ביתו, וביוני 2023 ירו רעולי פנים על רכבם של שנים מבניו של עומר, בני 19 ו-17 כשנסעו בכפר (השניים לא נפגעו). כמו כן, אלמונים הציתו את בניין המועצה מספר פעמים במהלך כהונתו. ביוני 2020 נעצר על רקע חשדות של שוחד. ביולי 2023 הודיעה פרקליטות מחוז מרכז כי החליטה להעמידו לדין לצד ראשי רשויות ובכירים ממספר רשויות נוספות בגין 'עבירות של טוהר המידות', במסגרת טענות לקבלת שוחד מרשת חינוך המפעילה בתי ספר תיכוניים. בבחירות בפברואר 2024 הפסיד לקודמו בתפקיד חוסיין אל הייב. מדיה וקבצים בנושא ויסאם עומר בוויקישיתוף רובי המרשלג, פרסום ראשון: שני בניו של ראש מועצת טובא זנגרייה שרדו ניסיון חיסול, באתר כאן – תאגיד השידור הישראלי, 28 ביוני 2023 ויסאם עומר, ברשת החברתית פייסבוק יואב איתיאל‏, "טובות הנאה ממנהל מכללה": ראש מועצת טובא זנגרייה חשוד בשחיתות, באתר וואלה, 20 ביוני 2020 מתוך דף הפייסבוק של עמר عقد راية صلح بين عائلتي آل نهار وآل عمر في قرية طوبا الزنغرية באתר פאנט נעה שפיגל, מבנה מועצת טובא-זנגריה עלה באש בפעם השלישית מאז הבחירות המקומיות, באתר הארץ, 29 בדצמבר 2018 ילקוט הפרסומים طوبا: عقد لقاء صلح بحضور الرئيس السابق حسين الهيب والرئيس المنتخب وسام عمر חסן שעלאן, תיעוד מטובא-זנגרייה: ירי ורימון לעבר בית ראש המועצה הנבחר, באתר ynet, 10 בנובמבר 2018 עודד שלום, יאיר קראוס, "איימו עליי: 'אתה מסתבך עם הצבא של טובא'. ואז ירו בנשק אוטומטי". כך הפך הכפר הבדואי בצפון לשטח הפקר, באתר ynet, 10 בפברואר 2024 רובי המרשלג, פרסום ראשון: שני בניו של ראש מועצת טובא זנגרייה שרדו ניסיון חיסול, באתר כאן – תאגיד השידור הישראלי, 28 ביוני 2023 שלמה פיוטרקובסקי, ‏חשד לשוחד: נשקלת הגשת כתבי אישום נגד נבחרי ציבור בדואיים, בעיתון מקור ראשון, 12 ביולי 2023 אתר הבחירות ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.